એક અંદાજ પ્રમાણે મેટ્રો ટ્રેનના એક કિલોમીટરના સંચાલન પાછળ રૂપિયા ૧૫૦ કરોડનો ખર્ચ થાય છે, જ્યારે એટલા જ અંતરનો ટ્રેક બુલેટ ટ્રેન માટે બનાવવાનો હોય તો ખર્ચ વધીને ૨૦૦ કરોડ થઈ જાય છે. બંને પ્રકારની સુવિધા દેશનાં મુખ્ય શહેરોમાં લાગુ કરવા માટે જંગી નાણાભંડોળ જોઈએ. જે ભારત જેવા ગરીબ દેશને કોઈ કાળે પોસાય તેમ નથી. ભારત હજુ બુલેટ ટ્રેન દોડાવી શકે તેવી સ્થિતિમાં નથી ત્યારે સામાન્ય ટ્રેનોના માળખામાં જરૂરી ફેરફારો કરીને સારું પરિણામ મેળવી શકાય. ટ્રેનોમાં સુરક્ષા, સફાઈ જેવી બાબતો વર્ષોથી જેમની તેમ સ્થિતિમાં છે જે સુધારવી જરૂરી છે. જે દેશો બુલેટ ટ્રેન પર પૈસા લગાવી રહ્યા છે તેઓ સામાન્ય રેલવે વ્યવહારનું માળખંુ મજબૂત બનાવી ચૂક્યા છે. આ મામલે ભારત હજુ ઘણું પાછળ છે.